[{"text_idx": "#000000", "text": "Ein 5 Nod ar gyfer Bwyd"}, {"text_idx": "#000003", "text": "Mynychodd y Gweinidog gyfarfod Rhwydwaith Manwerthu Bwyd Cymunedol a drefnwyd gan Bwyd Caerdydd a chafodd daith o\u2019r ganolfan gymunedol hefyd, gan gynnwys y Pantri Lleol a\u2019r Caffi Cymunedol, yn ogystal a\u0302 chyfle i sgwrsio ag aelodau\u2019r rhwydwaith."}, {"text_idx": "#000004", "text": "Dyfarnwyd \u00a3150,000 o gronfa\u2019r Grant Tlodi Bwyd i Bwyd Caerdydd, partneriaeth bwyd lleol y ddinas, er mwyn helpu i ddatblygu a chyflawni ystod o brosiectau bwyd diddorol ac ychwanegu capasiti atynt, ac un o\u2019r cynlluniau a gefnogir gan y gronfa yw\u2019r Rhwydwaith Manwerthu Bwyd Cymunedol."}, {"text_idx": "#000005", "text": "Nod y Grant Tlodi Bwyd yw mynd i\u2019r afael a\u0302 phroblemau\u2019n ymwneud a\u0302 bwyd mewn ffordd fwy cynaliadwy ac annog sefydliadau i gydweithio gyda phartneriaid lleol a rhanbarthol i ddiwallu anghenion penodol eu cymunedau. Bydd y grant a neilltuwyd i Bwyd Caerdydd yn helpu i gynyddu mynediad at fwyd iach, fforddiadwy a fydd yn rhoi\u2019r sgiliau, y wybodaeth a\u2019r hyder i bobl sy\u2019n byw yng Nghaerdydd i\u2019w galluogi i fyw bywydau iach a chynaliadwy. Drwy wneud hyn, mae Bwyd Caerdydd \u2013 aelod o\u2019r rhwydwaith Lleoedd Bwyd Cynaliadwy \u2013 yn cefnogi pobl sy\u2019n cael anhawster i gael gafael ar fwyd yn ogystal a\u0302 helpu i atal mwy o bobl rhag profi tlodi bwyd neu ansicrwydd bwyd."}, {"text_idx": "#000007", "text": "\u201cMae Bwyd Caerdydd eisoes yn cynnal ac yn hwyluso amrywiaeth o fentrau sy\u2019n gysylltiedig a\u0302 bwyd yn y ddinas sy\u2019n canolbwyntio ar fwyta\u2019n iach a bwyd cynaliadwy, yn ogystal a\u0302 helpu\u2019r dinasyddion mwyaf agored i niwed yng Nghaerdydd i gael mynediad at fwyd maethlon o safon. Mae\u2019r cyllid hwn wedi ein galluogi i weithio mewn ffordd gydgysylltiedig gyda nifer o bartneriaid yng Nghaerdydd er mwyn cynyddu effeithiolrwydd y prosiect i\u2019r eithaf a datblygu capasiti a seilwaith cynaliadwy a pharhaol. Rydym yn canolbwyntio ar ddatblygu\u2019r prosiectau bwyd cymunedol; helpu i ddatblygu cadwyni cyflenwi lleol er mwyn lleihau ansicrwydd bwyd yn ogystal ag annog cyfranogiad mewn nifer o brosiectau bwyd da."}, {"text_idx": "#000011", "text": "Dywedodd y Gweinidog Cyfiawnder Cymdeithasol, Jane Hutt: \u201cRwy\u2019n falch o weld gyda\u2019m llygaid fy hunan y gwaith gwych y mae Grant Tlodi Bwyd Llywodraeth Cymru wedi gallu ei gefnogi. Rydym yn benderfynol y dylai\u2019r cyllid gefnogi camau sydd nid yn unig yn helpu i fynd i\u2019r afael a\u0302 thlodi bwyd ac ansicrwydd bwyd \u2013 ond hefyd y prosiectau tymor hwy hynny a\u2019r rhai sy\u2019n canolbwyntio ar weithgarwch sy\u2019n mynd i\u2019r afael ag achosion sylfaenol tlodi. Mae Bwyd Caerdydd wedi gallu cydweithio a\u0302 rhwydweithiau a phartneriaethau presennol i roi\u2019r ethos hwnnw ar waith gyda\u2019u prosiect yma yn y Dusty Forge."}, {"text_idx": "#000012", "text": "Mae ymdeimlad gwirioneddol o gymuned yma yn y Pantri a\u2019r Caffi, sy\u2019n cefnogi pobl leol i ganfod a pharatoi bwyd maethlon o safon yn lleol, a chanolbwyntio ar waith atal ac atebion cynaliadwy.\u201d"}, {"text_idx": "#000014", "text": "Mae Bwyd Caerdydd yn ceisio creu system bwyd lleol iach a chynaliadwy sy\u2019n helpu i fynd i\u2019r afael ag ansicrwydd bwyd. Mae partneriaeth Bwyd Caerdydd yn cynnwys 200 a mwy o unigolion o 90 a mwy o sefydliadau ac mae\u2019n ymgysylltu a\u0302 miloedd o bobl ar draws Caerdydd drwy ei wefan, cylchlythyrau a\u2019r cyfryngau cymdeithasol Fel un o aelodau cyntaf y rhwydwaith Lleoedd Bwyd Cynaliadwy, mae Bwyd Caerdydd wedi helpu i arloesi dull cydweithredol yn seiliedig ar leoliad ar gyfer bwyd. Dyfarnwyd statws arian Lleoedd Bwyd Cynaliadwy arian iddo\u2019n ddiweddar, y lleoliad cyntaf yng Nghymru a dim ond un o chwe lleoliad yn y DU i gyflawni\u2019r statws mawreddog hwn, sy\u2019n cydnabod gwaith arloesol y ddinas o ran hybu bwyd iach a chynaliadwy a dangos effaith gadarnhaol pobl, cymunedau, sefydliadau a busnesau yn cydweithio i greu newid."}, {"text_idx": "#000015", "text": "Yn ogystal a\u0302 helpu i ddatblygu capasiti prosiectau bwyd cymunedol drwy fentrau fel y Rhwydwaith Manwerthu Bwyd Cymunedol; mae\u2019r Grant Tlodi Bwyd hefyd yn cefnogi Bwyd Caerdydd i ddatblygu cadwyni cyflenwi lleol i liniaru ansicrwydd bwyd. Un o\u2019r ffyrdd y mae\u2019n bwriadu gwneud hyn yw drwy brynu fan oergell drydan a fydd yn cael ei gweithredu gan wirfoddolwyr i ddosbarthu bwyd dros ben sy\u2019n cael ei dyfu ar randiroedd, gerddi cymunedol a chan gynhyrchwyr a phrosiectau bwyd cymunedol lleol."}, {"text_idx": "#000016", "text": "Mae Bwyd Caerdydd hefyd yn derbyn cymorth i annog pobl i gymryd rhan mewn prosiectau bwyd da ac mae\u2019n edrych ymlaen at ail-lansio /cy fel hyb gwybodaeth ar gyfer bwyd da. Bydd hefyd yn cynnwys detholiad eang o adnoddau, cyngor ar fwyd, hybu gwasanaethau cymorth lleol a chyfleoedd i helpu pobl i symud o ansicrwydd bwyd a chymryd camau cadarnhaol tuag at fyw bywydau iachach."}, {"text_idx": "#000021", "text": "Find out moreYngly\u0302n a\u0302 Bwyd Caerdydd"}]